《舟发石头城》
明代·李孙宸

春江水满石头城，三月桃花照眼明。杨柳枝枝拂官渡，榜人欲发还自停。

白云一片燕山远，迢迢客路如蓬转。不堪回望金陵山，况复庾关望不见。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。